
PËR NJË NDRYSHIM NË VENDIMIN NR.869, DATË 18.6.2008 TË KËSHILLIT TË MINISTRAVE “PËR ZBATIMIN E LIGJIT NR.7889, DATË 14.12.1994 “PËR STATUSIN E INVALIDIT” TË NDRYSHUAR”
 
Në mbështetje të nenit 100 të Kushtetutës dhe të nenit 7 të ligjit nr.7889, datë 14.12.1994 “Për statusin i invalidit”, të ndryshuar, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave
 
VENDOSI:
 
Pika 3 e vendimit nr.869, datë 18.6.2008, të ndryshuar, ndryshohet, si më poshtë vijon:
“3. Pagesa e përfitimit të paaftësisë për invalidin bëhet nga shërbimet bankare, që funksionojnë pranë njësisë së qeverisjes vendore, ku ka vendbanimin përfituesi, ose nga shërbimi postar për njësitë e qeverisjes vendore, ku nuk ka një të tillë.”.
Ky vendim hyn në fuqi pas botimit në Fletoren Zyrtare dhe i shtrin efektet nga data 1 janar 2010. 

